
  DĖL PANEVĖŽIO RAJONO SAVIVALDYBĖS TARYBOS 2026 M. VASARIO 19 D. SPRENDIMO NR. T-31 „DĖL PANEVĖŽIO RAJONO SAVIVALDYBĖS 2026–2028 METŲ BIUDŽETO PATVIRTINIMO“ PAKEITIMO

2026 m. rugpjūčio 27 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
12 punktu, 16 straipsnio 1 dalimi, 61 straipsnio 2 dalimi, 66 straipsnio 2 dalimi, Lietuvos Respublikos 2026–2028 metų biudžeto patvirtinimo įstatymo 4 straipsnio 4 dalimi, Lietuvos Respublikos biudžeto sandaros įstatymo 16 straipsnio 1 dalimi, Panevėžio rajono savivaldybės tarybos 2026 m. vasario 19 d. sprendimu Nr. T-30 „Dėl Panevėžio rajono savivaldybės 2026–2028 metų strateginio veiklos plano patvirtinimo“, atsižvelgdama į Panevėžio rajono savivaldybės mero 2026-08-04 raštą 
Nr. (8.23 Mr)-SD1-2718 „Teikimas dėl Panevėžio rajono savivaldybės 2026–2028 metų biudžeto tikslinimo“ bei Panevėžio rajono savivaldybės biudžeto asignavimų valdytojų prašymus, Savivaldybės taryba n u s p r e n d ž i a:
1. Pakeisti Panevėžio rajono savivaldybės tarybos 2026 m. vasario 19 d. sprendimo Nr. T-31 „Dėl Panevėžio rajono savivaldybės 2026–2028 metų biudžeto patvirtinimo“ 1.1–1.4 papunkčius ir juos išdėstyti taip:
„1.1. 88 926,4 tūkst. eurų pajamų ir dotacijų, 10 804,0 tūkst. eurų lėšų iš kitų finansavimo šaltinių (1 priedas);
1.2. 1 015,9 tūkst. eurų biudžetinių įstaigų pajamų (2 priedas);
1.3. 88 926,4 tūkst. eurų asignavimų programoms finansuoti, paskirstytų pagal lėšų šaltinius ir asignavimų valdytojus (3 priedas);
1.4. 10 804,0 tūkst. eurų kitų finansavimo šaltinių paskirstymą (4 priedas).“.
2. Nustatyti, kad šis sprendimas skelbiamas Teisės aktų registre ir Panevėžio rajono savivaldybės interneto svetainėje.












Šarūnė Karalevičienė
2026-08-10

PANEVĖŽIO RAJONO SAVIVALDYBĖS ADMINISTRACIJOS
FINANSŲ SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2026 M. VASARIO 19 D. SPRENDIMO NR. T-31 „DĖL PANEVĖŽIO RAJONO SAVIVALDYBĖS 2026–2028 METŲ BIUDŽETO PATVIRTINIMO“ PAKEITIMO“ PROJEKTO AIŠKINAMASIS RAŠTAS 

2026 m. rugpjūčio 10 d.
Panevėžys


			            Projektas

PANEVĖŽIO RAJONO SAVIVALDYBĖS TARYBA

SPRENDIMAS

1. Sprendimo projekto tikslai ir uždaviniai 
Lietuvos Respublikos vietos savivaldos įstatyme ir Lietuvos Respublikos biudžeto sandaros įstatyme savivaldybių tarybos įpareigojamos kasmet patvirtinti savivaldybių biudžetą ir prireikus jį keisti.
2. Siūlomos teisinio reguliavimo nuostatos ir laukiami rezultatai
Teisės aktų keisti nereikės. Vykdant biudžetą bus užtikrintas visų biudžetinių įstaigų finansavimas, numatytų programų ir projektų vykdymas. 
3. Lėšų poreikis ir šaltiniai
Pagal Lietuvos kultūros tarybos 2025 m. lapkričio 27 d. sprendimą  Nr. 1LKT-115(1.2) „Dėl Lietuvos kultūros tarybos administruojamomis lėšomis finansuojamos programos „Ugdymas kultūra“ projektų dalinio finansavimo 2026 metais“ didinami asignavimai 12,0 tūkst. eurų 03 programai įgyvendinti (kitų prekių ir paslaugų įsigijimo išlaidoms) 4LRVB(T).
Pagal Lietuvos kultūros tarybos 2026 m. vasario 20 d. sprendimą Nr. 1LKT-33(1.2) „Dėl Lietuvos kultūros tarybos administruojamomis lėšomis finansuojamos programos „Tolygi kultūros raida“ (Tolygios kultūrinės raidos įgyvendinimo Panevėžio apskrityje prioritetams) projektų dalinio finansavimo 2026 metais“ didinami asignavimai 37,0 tūkst. eurų 03 programai įgyvendinti (iš jų:           0,3 tūkst. eurų viešinimo išlaidoms, 36,7 tūkst. eurų kitoms išlaidoms kitiems einamiesiems tikslams) 4LRVB(T).
Patikslinti biudžetinės įstaigos gaunamas pajamas, padidinti 0,5 tūkst. eurų Paliūniškio pagrindinės mokyklos pajamas už turto nuomą 5SB(SP3) – 02 programai įgyvendinti.
Perskirstyti asignavimus: 
sumažinti Savivaldybės administracijai 262,9 tūkst. eurų projekto „Didinti geriamojo vandens tiekimo ir nuotekų tvarkymo paslaugų prieinamumą Panevėžio rajone“ 02-001-06-07-02 (RE) 
vykdymui – 04 rajono infrastruktūros priežiūros, modernizavimo ir plėtros programai (kitoms išlaidoms turtui įsigyti) 5SBLL ir skirti:
66,2 tūkst. eurų Savivaldybės administracijai, iš jų: 4,0 tūkst. eurų religinių bendruomenių rėmimo programai (kitoms einamosioms išlaidoms kitiems tikslams) – 03 programai įgyvendinti,       25,0 tūkst. eurų humanitarinei pagalbai Radechivo miestui teikti (dotacijoms užsienio valstybėms einamiesiems tikslams) – 05 programai įgyvendinti, 37,2 tūkst. eurų buitinių nuotekų siurblinės ir nuotekų tinklų projektavimui ir statybai Panevėžio r., Bernatonių k., Lėvens g. 10 (infrastruktūros ir kitų statinių įsigijimo išlaidoms) – 04 programai įgyvendinti;
4,0 tūkst. eurų Karsakiškio seniūnijai kuro traktoriui ir žoliapjovei įsigijimui (gyvenamųjų vietovių viešojo ūkio išlaidoms) – 04 programai įgyvendinti;
4,0 tūkst. eurų Naujamiesčio seniūnijai Romualdo Grigo atminimo lentai (kito ilgalaikio materialiojo turto įsigijimo išlaidoms) – 04 programai įgyvendinti;
21,8 tūkst. eurų Smilgių seniūnijai, iš jų: 2,8 tūkst. eurų betoninių šiukšlių dėžių ir suoliukų įrengimui Perekšlių kaime šalia krepšinio aikštelės (kitų prekių ir paslaugų įsigijimo išlaidoms) – 
03 programai įgyvendinti, 1,0 tūkst. eurų žvyrkelių dulkėtumui mažinti (kitų prekių ir paslaugų įsigijimo išlaidoms) – 04 programai įgyvendinti ir 18,0 tūkst. eurų socialinio būsto avarinės būklės ūkinio pastato nugriovimui (Smilgiai, Panevėžio g. 22) (kitų prekių ir paslaugų įsigijimo išlaidoms) – 04 programai įgyvendinti;
2,5 tūkst. eurų Krekenavos seniūnijai tarnybinio lengvojo automobilio „Opel Vivaro“ remonto išlaidoms (transporto išlaikymo ir transporto paslaugų įsigijimo išlaidoms) – 05 programai įgyvendinti;
17,5 tūkst. eurų Paįstrio seniūnijai žaliųjų atliekų iš sodininkų bendrijų teritorijų išvežimui (komunalinių paslaugų įsigijimo išlaidoms) – 04 programai įgyvendinti;
14,0 tūkst. eurų Panevėžio seniūnijai, iš jų: 6,0 tūkst. eurų žaliųjų atliekų iš sodininkų bendrijų teritorijų išvežimui (komunalinių paslaugų įsigijimo išlaidoms) ir 8,0 tūkst. eurų žvyrkelių dulkėtumui mažinti (kitų prekių ir paslaugų įsigijimo išlaidoms) – 04 programai įgyvendinti;
3,0 tūkst. eurų Upytės seniūnijai tarnybinio lengvojo automobilio remonto išlaidoms (transporto išlaikymo ir transporto paslaugų įsigijimo išlaidoms) – 01 programai įgyvendinti;
5,9 tūkst. eurų Ramygalos seniūnijai būsto, esančio Ramygalos m., Laisvės g. 11, paskirties keitimo projektui (4,8 tūkst. eurų) ir projekto ekspertizei (1,1 tūkst. eurų) (kitų prekių ir paslaugų įsigijimo išlaidoms) – 04 programai įgyvendinti;
20,0 tūkst. eurų Krekenavos Mykolo Antanaičio gimnazijai komunalinių paslaugų įsigijimo išlaidoms – 02 programai įgyvendinti;
3,0 tūkst. eurų Velžio gimnazijai mokyklos transporto išlaikymo išlaidoms (transporto išlaikymo ir transporto paslaugų įsigijimo išlaidoms) – 02 programai įgyvendinti;
14,9 tūkst. eurų Raguvos gimnazijai, iš jų: 5,5 tūkst. eurų gimnazijos patalpų, nuketėjusių nuo gausaus lietaus, remontui (materialiojo turto paprastojo remonto prekių ir paslaugų įsigijimo išlaidoms) ir 9,4 tūkst. eurų vaikų darželio skyriaus patalpų, nuketėjusių nuo gausaus lietaus, remontui ir lietaus nuotekų sutvarkymui (materialiojo turto paprastojo remonto prekių ir paslaugų įsigijimo išlaidoms) – 
02 programai įgyvendinti;
14,8 tūkst. eurų Naujamiesčio mokyklai, iš jų: 6,2 tūkst. eurų „Erasmus+“ projektui vykdyti (komandiruočių išlaidoms) ir 8,6 tūkst. eurų pedagogų išeitinėms išlaidoms mokėti (iš jų: 8,2 tūkst. eurų darbo užmokesčiui ir 0,4 tūkst. eurų socialinio draudimo įmokoms) – 02 programai įgyvendinti;
27,2 tūkst. eurų Dembavos progimnazijai dviejų darbuotojų išeitinėms išmokoms mokėti (darbdavių socialinei paramai pinigais) – 02 programai įgyvendinti;
3,8 tūkst. eurų Naujamiesčio lopšeliui-lopšeliui „Bitutė“ „Erasmus+“ projektui vykdyti (komandiruočių išlaidoms) – 02 programai įgyvendinti;
21,9 tūkst. eurų Velžio lopšeliui-darželiui  „Šypsenėlė“, iš jų: 16,5 tūkst. eurų komunalinių paslaugų įsigijimo išlaidoms ir 5,4 tūkst. eurų papildomo mokinio padėjėjo 0,38 etato įsteigimui nuo rugsėjo 1 d.  (iš jų: 5,3 tūkst. eurų darbo užmokesčiui ir 0,1 tūkst. eurų socialinio draudimo įmokoms) – 02 programai įgyvendinti;
3,4 tūkst. eurų Krekenavos lopšeliui-darželiui „Sigutė“, iš jų: 1,2 tūkst. eurų vaikų grupės patalpų remontui (materialiojo turto paprastojo remonto prekių ir paslaugų įsigijimo išlaidoms) ir 2,2 tūkst. eurų transporto išlaikymo išlaidoms (transporto išlaikymo ir transporto paslaugų įsigijimo išlaidoms) – 
02 programai įgyvendinti;
15,0 tūkst. eurų Priešgaisrinei tarnybai Smilgių ugniagesių komandos patalpų remontui (negyvenamųjų pastatų įsigijimo išlaidoms)  – 01 programai įgyvendinti.
Sumažinti Savivaldybės administracijai 8,9 tūkst. eurų skirtas lėšas pedagoginių darbuotojų skaičiaus optimizavimui (kitos išlaidos kitiems einamiesiems tikslams) ir skirti Naujamiesčio mokyklai pedagogų išeitinėms išmokoms mokėti (darbdavių socialinei paramai pinigais) – 02 programai įgyvendinti 4LRVB(T).
Perskirstyti asignavimus: sumažinti Savivaldybės administracijai 13,4 tūkst. eurų  – 02 ugdymo proceso ir kokybiškos ugdymosi aplinkos užtikrinimo programai (viešinimo išlaidoms) ir skirti pedagoginių darbuotojų skaičiaus optimizavimui, Naujamiesčio mokyklai pedagogų išeitinėms išmokoms mokėti (darbdavių socialinei paramai pinigais) – 02 programai įgyvendinti 5SB.
Sumažinti Savivaldybės administracijai 14,4 tūkst. eurų Rajono infrastruktūros priežiūros, modernizavimo ir plėtros programos vykdymui (materialiojo turto paprastojo remonto prekių ir paslaugų įsigijimo išlaidoms) ir skirti Velžio seniūnijai komunalinių atliekų konteinerių aikštelių aptvėrimui įrengti prie daugiabučių namų (Dembavos k., Melioratorių g. 1 ir 10, Velžio k., Žemdirbių g. 4, 6 ir 20) (infrastruktūros ir kitų statinių įsigijimo išlaidoms) – 04 programai įgyvendinti 5SB.
Padidinti asignavimus 23,5 tūkst. eurų Savivaldybės administracijai projekto „Tūkstantmečio mokykla II“ įgyvendinimui, iš jų: 5,8 tūkst. eurų 3ESP (iš jų: 0,1 darbo užmokesčiui ir 5,7 tūkst. eurų kitoms einamosioms išlaidoms kitiems tikslams) ir 17,7 tūkst. eurų 4VBP (kitoms einamosioms išlaidoms kitiems tikslams ) – 02 programai įgyvendinti.
Perskirstyti Paįstrio seniūnijos asignavimus:
04 programa – kitų prekių ir paslaugų įsigijimo išlaidoms -1,4 tūkst. eurų 5SBLL;
07 programa – gyvenamųjų vietovių viešojo ūkio išlaidoms +1,4 tūkst. eurų 5SBLL.
Neskirtos lėšos:
20,0 tūkst. eurų Karsakiškio seniūnijai keturratei žoliapjovei ir daugiafunkciam tvirtinimo rėmui įsigyti; 
25,0 tūkst. eurų Raguvos seniūnijai Šilų miestelio kapinių metalinės tvoros keitimui ir mūrinių vartų remontui;
4,0 tūkst. eurų Piniavos mokyklai-darželiui papildomo mokinio padėjėjo 0,65 etato įsteigimui nuo rugsėjo 1 d.;
2,9 tūkst. eurų Ramygalos lopšeliui-darželiui „Gandriukas“ papildomo mokinio padėjėjo 
0,5 etato įsteigimui nuo rugsėjo 1 d.;
3,0 tūkst. eurų Raguvos gimnazijai interaktyvaus ekrano įsigijimui;
0,8 tūkst. eurų Krekenavos lopšeliui-darželiui „Sigutė“ vandentiekio remontui Žibartonių skyriuje.
4. Kiti reikalingi pagrindimai, skaičiavimai ar paaiškinimai 
      Savivaldybės biudžeto pajamos padidinamos 73,0 tūkst. eurų.
5. Lyginamasis sprendimo projekto variantas
      Pridedamas.


Skyriaus vedėja					Šarūnė Karalevičienė






















Projekto lyginamasis variantas



PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2026 M. VASARIO 19 D. SPRENDIMO NR. T-31 „DĖL PANEVĖŽIO RAJONO SAVIVALDYBĖS 2026–2028 METŲ BIUDŽETO PATVIRTINIMO“ PAKEITIMO

2026 m. birželio 25 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
12 punktu, 16 straipsnio 1 dalimi, 61 straipsnio 2 dalimi, 66 straipsnio 2 dalimi, Lietuvos Respublikos 2026–2028 metų biudžeto patvirtinimo įstatymo 4 straipsnio 4 dalimi, Lietuvos Respublikos biudžeto sandaros įstatymo 16 straipsnio 1 dalimi, Panevėžio rajono savivaldybės tarybos 2026 m. vasario 19 d. sprendimu Nr. T-30 „Dėl Panevėžio rajono savivaldybės 2026–2028 metų strateginio veiklos plano patvirtinimo“, atsižvelgdama į Panevėžio rajono savivaldybės mero 2026-08-04 raštą 
Nr. (8.23 Mr)-SD1-2718 „Teikimas dėl Panevėžio rajono savivaldybės 2026–2028 metų biudžeto tikslinimo“ bei Panevėžio rajono savivaldybės biudžeto asignavimų valdytojų prašymus, Savivaldybės taryba n u s p r e n d ž i a:
1. Pakeisti Panevėžio rajono savivaldybės tarybos 2026 m. vasario 19 d. sprendimo Nr. T-31 „Dėl Panevėžio rajono savivaldybės 2026–2028 metų biudžeto patvirtinimo“1.1–1.4 papunkčius ir juos išdėstyti taip:
„1.1. 88 926,4 88 853,4 tūkst. eurų pajamų ir dotacijų, 10 804,0 tūkst. eurų lėšų iš kitų finansavimo šaltinių (1 priedas);
1.2. 1 015,9 1 015,4 tūkst. eurų biudžetinių įstaigų pajamų (2 priedas);
1.3. 88 926,4 88 853,4 tūkst. eurų asignavimų programoms finansuoti, paskirstytų pagal lėšų šaltinius ir asignavimų valdytojus (3 priedas);
1.4. 10 804,0 tūkst. eurų kitų finansavimo šaltinių paskirstymą (4 priedas).“.
2. Nustatyti, kad šis sprendimas skelbiamas Teisės aktų registre ir Panevėžio rajono savivaldybės interneto svetainėje.

